Intellektuele eienaars van ‘SA, die wonderwerk’ slaags – praag.co.za — 20 jaar jonk!
Intellektuele eienaars van ‘SA, die wonderwerk’ slaags
‘n Dosent aan Wits se sakeskool beweer die History Channel het twee van sy akademiese werke gebruik en hom nie daarvoor erkenning gegee nie, berig Saturday Star.
Die dokumentêr, getiteld, The Miracle Rising: South Africa, word Sondag internasionaal uitgesaai.
Dr. Geoffery Heald het aan die koerant gesê sy tesisse “‘Learning amongst enemies: A phenomenological study of the South African Constitutional Negotiations from 1985 to 1988” en “South Africa’s voluntary relinquishment of its nuclear arsenal and accession to the treaty of on the non-proliferation of nuclear weapons in terms of international law” het die grondslag gevorm van die dokumentêr.
Heald het gesê hy het die History Channel in die Verenigde State in 2006 genader met sy werk, waar daar aan hom gesê is om Combined Artists en Brett Lotriet, wat vir ‘n produksiemaatskappy gewerk het, te kontak.
Heald, Lotriet en nóg ‘n vervaardiger Michele Sparkes het toe aan ‘n proeflopie van die dokumentêr gewerk.
Volgens Heald het Combined Artists hom genader om akkreditasie vir sy werk te bespreek, maar hy het aangedring dat sy kopiereg erken word.
Die dokumentêr is in 2011 – sonder sy betrokkenheid – gefinaliseer.
Prokureurs vir Combined Artists het aan die koerant gesê die dokumentêr is oorspronklik.
“Die dokumentêr is ‘n historiese dokumentêr, wat gebaseer is op historiese gebeure wat in die aanloop tot Suid-Afrika se demokrasie plaasgevind het,” het die prokureurs gesê.
Heald, wat nie die finale weergawe van die dokumentêr gesien het nie, het gesê vorige redigerings kan bewys dat sy werk gebruik is.
Hy het die hof genader om te vra dat die dokumentêr tot ‘n herproduksie of verwerking van sy werk verklaar moet word.
Skrywer Dan RoodtGepubliseer op 10 Februarie 2013 Kategorieë Internasionale nuus
Vorige Vorige artikel: Leon Lemmer: RSG se Magdaleen Kruger as ‘n euwel
Volgende Volgende artikel: Konsul-generaal se huis aangeval